በአራት አገሮች ከ20 ሚሊየን በላይ ህዝቦች በረሃብ አደጋ ላይ መሆናቸውን ተመለከተ
በአራት አገሮች ረሃብና ቸነፈር አደጋ ማጋጠሙን የተባበሩት መንግስታት ድርጅት አስታወቀ ፡፡የድርጅቱ የሰብአዊ ድጋፍ ኃላፊ ትናንት ለተባበሩት የጸጥታ ምክርቤት ባቀረቡት ሪፖርት በሶማሊያ ፣በደቡብ ሱዳን ፣በናይጀሪያና በየመን አገሮች ከፍተኛ ረሃብ ማጋጠሙን አስታውቀዋል ፡፡በተለይም በሶማሊያ ብቻ ባለፉት ሁለት ቀናት ውስጥ ከ100 በላይ ሰዎች መሞታቸውን አረጋግጧል ፡፡ችግሩን ለመፍታት ዓለም አቀፍ ተቋማት የበጀትና ሌሎች አስቸኳይ መፍትሄዎች እንዲቀርቡ ጠይቋል ፡፡ለዚህም በሰው ሰራሽና በተፈጥሮ ድርቅ ሳቢያ ለአደጋ ለተጋለጡት የአገራቱ ዜጎች እስከ ሐምሌ ድረስ 4ነጥብ 4 ቢሊየን ዶላር ያስፈልጋል ብለዋል ፡፡አስቸኳይ ድጋፍ ካልተደረገ ግን የከፋ ሰብአዊ ቀውስና እልቂት ሊከሰት እንደሚችል ኃላፊው አሳስበዋል ፡፡ምንጭ(AP, dpa)